ΓΡΑΠΤΗ ΕΡΩΤΗΣΗ P-0441/00

υποβολή: Hiltrud Breyer (Verts/ALE) προς την Επιτροπή

(11 Φεβρουαρίου 2000)

Θέμα: Σχέδιο για ένα νέο κοινοτικό πλαίσιο για κρατικές ενισχύσεις με σκοπό την προστασία του περιβάλλοντος

Οιπηρεσίες της Επιτροπής συζητούν επί του παρόντος με τα κράτη μέλη για ένα σημαντικό έγγραφο: «κοινοτικό πλαίσιο σχετικά με κρατικές ενισχύσεις για την προστασία του περιβάλλοντος». Αυτό πρόκειται να τεθεί σε ισχύ τον Ιούλιο του 2000. Οι κατευθυντήριες γραμμές είναι ουσιώδεις για τη διαχείριση των κρατικών ενισχύσεων σε θέματα περιβάλλοντος, όπως, π.χ. σε ότι αφορά την ενίσχυση των κρατών μελών για ανανεώσιμες πηγές ενέργειας.

1. Ποιά είναι τα κύρια κριτήρια σύμφωνα με τα οποία η Επιτροπή αξιολογεί τις κρατικές ενισχύσεις για την προστασία του περιβάλλοντος;

2. Ακριβέστερα, σε ποιά προσέγγιση βασίζονται οι κατευθυντήριες γραμμές, σύμφωνα με τις οποίες ενισχύονται οι ανανεώσιμες πηγές ενέργειας;

3. Σε ποιές ενέργειες προτίθεται να προβεί η Επιτροπή, για να ζητήσει τη γνώμη του Ευρωπαϊκού Κοινοβουλίου και των περιβαλλοντικών οργανώσεων, πριν λάβει οριστική απόφαση σε αυτό το σημαντικό θέμα;

4. Πώς θα εξασφαλισθεί η διαφάνεια και η συνεργασία με το Ευρωπαϊκό Κοινοβούλιο, την οποία έχειποσχεθεί ο Πρόεδρος της Επιτροπής Prodi, πριν εγκριθούν οι ανωτέρω κατευθυντήριες γραμμές;

Απάντηση του κυρίου Monti εξ ονόματος της Επιτροπής

(15 Μαρτίου 2000)

1. Σύμφωνα με τις διατάξεις του άρθρου 6 (πρώην άρθρο 3γ) της συνθήκης ΕΚ, η Επιτροπή μεριμνά ώστε οι απαιτήσεις προστασίας του περιβάλλοντος να εντάσσονται στον καθορισμό και στην εφαρμογή του συνόλου των πολιτικών και των ενεργειών της Κοινότητας. Στο πλαίσιο αυτό, και προκειμένου να εξασφαλιστεί η καλύτερη προστασία του περιβάλλοντος μακροπρόθεσμα, η Επιτροπή φρονεί ότι η κοινοτική πολιτική πρέπει να στηρίζεται στην εφαρμογή της αρχής «ο ρυπαίνων πληρώνει». Με τον τρόπο αυτό, επιτυγχάνεται κατά το καλύτερο δυνατόν η ευαισθητοποίηση όλων των πολιτών σχετικά με την προστασία του περιβάλλοντος. Η χορήγηση κρατικών ενισχύσεων συνήθως αντιβαίνει αυτή την αρχή, καθώς απαλλάσσουν τις επιχειρήσεις από ττηνποχρέωση

να αναλαμβάνουν το αντίστοιχο κόστος όσον άφορά το περιβάλλον. Συνεπώς, η Επιτροπή θεωρεί ότι η χορήγηση ενισχύσεων μπορεί να αποδειχτεί, μακροπρόθεσμα, αντιπαραγωγική από περιβαλλοντική άποψη. Οι ενισχύσεις θα πρέπει άρα να περιορίζονται στις περιπτώσεις όπου πραγματικά συμβάλλουν στην αισθητή βελτίωση του περιβάλλοντος, καθώς και σε εκείνες όπου βοηθούν τις επιχειρήσεις να προσαρμοστούν σε νέες συνθήκες, ιδίως φορολογικής φύσεως. Οι διατάξεις αυτές θα αναλυθούν διεξοδικά στο νέο πλαίσιο των κρατικών ενισχύσεωνπέρ του περιβάλλοντος, που βρίσκεται στο στάδιο της προπαρασκευής, και που θα αρχίσει να εφαρμόζεται από την 1 Μαρτίου 2000.

2. Η Επιτροπήποστηρίζει τη χρήση και την ανάπτυξη των ανανεώσιμων μορφών ενέργειας. Έχει συναίσθηση του γεγονότος ότι οι εν λόγω μορφές ενέργειας μειονεκτούν, από πλευράς κόστους παραγωγής, σε σχέση με τις παραδοσιακές μορφές ενέργειας. Θεωρεί συνεπώς, ότι προσωρινές ενισχύσειςπέρ αυτών των μορφών ενέργειας δικαιολογούνται, χωρίς ωστόσο να μπορούν είναι μόνιμες. Πρέπει οι επιχειρήσεις να προσαρμοστούν σταδιακά στις συνθήκες της αγοράς.

3. και 4. Η Επιτροπή έχει ετοιμάσει σχέδιο νέου κοινοτικού πλαισίου για τις ενισχύσεις, το οποίο θα εξεταστεί από τους εμπειρογνώμονες των κρατών μελών σε συμβουλευτική επιτροπή, και στη συνέχεια θα εγκριθεί από την Επιτροπή. Η Επιτροπή δεν διαβουλεύεται απευθείας με τις οργανώσεις που παρεμβαίνουν στον τομέα του περιβάλλοντος, παρά μόνον ανεπίσημα μέσω αντιπροσώπων των κρατών μελών που συμμετέχουν στη συμβουλευτική επιτροπή γνωμοδότησης στην Επιτροπή. Κατά συνέπεια, η Επιτροπή λαμβάνει γνώση της γνώμης των εν λόγω οργανώσεων, έμμεσα.

Όσον αφορά το Κοινοβούλιο, η διαδικασία δεν προβλέπει διαβούλευση πριν από την έγκριση κοινοτικών πλαισίων για τις κρατικές ενισχύσεις. Εντούτοις, το μέλος της Επιτροπής που είναι αρμόδιο για θέματα ανταγωνισμού αποδίδει μεγάλη σημασία στην τακτική ενημέρωση του Κοινοβουλίου σχετικά με τις εργασίες της Επιτροπής. Το θέμα αυτό θα πρέπει συνεπώς να εξεταστεί σε προσεχή συνάντηση.